**Мәктәп.**

Бәхет көтһә, берәү йәш заманында

Бәхетте эҙләһен мәктәп янында.

Мәжит Ғафури.

Донъяға нисек ҡарарға күҙҙе асалыр мәктәп,

Насарлыҡтан, боҙоҡлоҡтан алып ҡасалыр мәктәп.

Мәжит Ғафури.

Һин дә тот мәктәп юлын, шунда булырһың ысын кеше,

Унда йөрөмәгән кешеләрҙең насарҙыр тормошо.

Шәйхулла Тулвинский.

**Ғилем.**

Бөтә тиҙ донъя малы, мәңге тормай,

Белем бөтмәй, юйылмай һәм серемәй

Шәйехзада Бабич.

Белем алғанда, белгән һайын белге килә.

Ғайса Хөсәйенов.

Ғилемдең өҫтөнә һөнәр кәрәк,

Емештең файҙаһы аҙ, йәшел булһа.

Мәжит Ғафури.

**Китап.**

Китап йотлоғопуҡылыуы менән нәфис.

Ғайса Хөсәйенов.

Китаптың ҡиммәте уның хаҡында түгел.

Ғәбит Садиҡов.

Башҡорт аты елеп етмәҫ ергә,

Барып етте башҡорт китабы.

Рауил Бикбаев.

**Дуҫ. Дуҫлыҡ.**

Дуҫ-иш менән йәшәйем тиһәң гел татыу,

Кәрәк тормоштоң әсеһен бергә татыу.

Нәжип Иҙелбай.

Нисек табып, тормош ҡормаһын,

Ул бай икән – дуҫың булмаһын.

Риф Мифтахов.

Был донъяла йәшәү матур, булһа дуҫың,

Тимәк һинең барған юлың дөрөҫ, ысын!

Фәйзи Ғүмәров.

Ахмаҡ дуҫтан аҡҡыллы дошман артыҡ.

Аҡмулла.

Донъя йәмһеҙ, әгәр юлыңда

Өмөт шәме балҡып тормаһа,

Шатлығыңды йәки ҡайғыңды

Уртаҡлашыр дуҫтар булмаһа.

Маҡсуд Сөндөклө.

Кейемдәрҙең яңылары яҡшы,

Ә дуҫтарҙың әйбәт иҫкеһе.

Әнғәм Атнабаев.

Янда саҡта тоғро дуҫ- ишең,

Донъяларҙың арта хуш еҫе.

Рауил Бикбаев.

Дуҫлыҡ – берҙәмлектең әсәһе.

Ғәбит Садиҡов.

Дуҫлыҡ ҡәҙере бары – дуҫлыҡта,

Ҡәҙере юҡ уның уҫлыҡта.

Рәми Ғарипов.

**Тәрбиә.**

Ҡыйыш ултыртылған ағас ҡыйыш үҫә.

Назар Нәжми.

Ҡыуаҡтағы йәш тал сыбыҡты еңел бөгөп булған шикелле, баланы йәшләй тәрбиәләү ҙә еңелерәк бирелә.

Мөхәмәтсәлим Өмөтбаев.

**Шәжәрә.**

Шәжәрә...

Тарих төпкөлөнән –

Киләсәккә тәҙрә.

Йыһат Солтанов.

Шәжәрә - ул сал тарихҡа бағыр тәҙрә,

Күҙ яҙҙырһаң, шул тәҙрәнән атыр йәҙрә.

Ал бер үрнәк – бал ҡорттары төҙөй кәрәҙ,

Һин дә ятма: ҡор ояңды, үр шәжәрә!..

Ҡәҙим Аралбай.